มีอะไรกับแฟนรัหว่างทายาคุม21เม็ด แต่แตกในจะมีโอกาสท้องไหมค่ะ??
สวัสดีค่ะ หากเป็นการเริ่มทานยาแผงแรก ต้องทานภายใน 1-5 วัน นับจากวันแรกที่มีประจำเดือนมา และหลังจากทานครบ 21 เม็ด ก็ให้เว้นระยะ 7 วัน ก่อนที่จะเริ่มทานยาแผงใหม่ (โดยไม่ต้องสนใจว่าประจำเดือนจะเริ่มมาในวันใด) และหากทานยาคุมได้ทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย และยาคุมยังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% ไม่ว่าจะกำลังทานยาคุมเม็ดใดอยู่ก็ตามค่ะ